CELEX: 52010PC0293
Language: el
Date: 2010-06-07
Title: Πρόταση εκτελεστικη Απόφαση του Συμβουλίουμε την οποία επιτρέπεται στην Πολωνία να εφαρμόσει ειδικό μέτρο παρέκκλισης από το άρθρο 26 παράγραφος 1 στοιχείο α) και από το άρθρο 168 της οδηγίας 2006/112/ΕΚ, σχετικά με το κοινό σύστημα φόρου προστιθέμενης αξίας

|

52010PC0293

 Πρόταση εκτελεστικη Απόφαση του Συμβουλίουμε την οποία επιτρέπεται στην Πολωνία να εφαρμόσει ειδικό μέτρο παρέκκλισης από το άρθρο 26 παράγραφος 1 στοιχείο α) και από το άρθρο 168 της οδηγίας 2006/112/ΕΚ, σχετικά με το κοινό σύστημα φόρου προστιθέμενης αξίας  /* COM/2010/0293 τελικό- NLE 2010/0161 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 7.6.2010COM(2010)293 τελικό2010/0161 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στην Πολωνία να εφαρμόσει ειδικό μέτρο παρέκκλισης από το άρθρο 26 παράγραφος 1 στοιχείο α) και από το άρθρο 168 της οδηγίας 2006/112/ΕΚ, σχετικά με το κοινό σύστημα φόρου προστιθέμενης αξίαςΑΙΤΙΟΛΟΓΙΚΗ ΕΚΘΕΣΗΠλαίσιο της πρότασηςΣύμφωνα με το άρθρο 395 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας[1] (εφεξής: «οδηγία για τον ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης των διαδικασιών επιβολής του φόρου προστιθέμενης αξίας (ΦΠΑ) ή πρόληψης ορισμένων τύπων φοροδιαφυγής ή φοροαποφυγής.Με επιστολή, που πρωτοκολλήθηκε στη Γενική Γραμματεία της Επιτροπής, στις 16 Νοεμβρίου 2009, η Δημοκρατία της Πολωνίας ζήτησε να της επιτραπεί η θέσπιση ειδικού μέτρου παρέκκλισης από το άρθρο 26 παράγραφος 1 στοιχείο α) και από το άρθρο 168 της οδηγίας για τον ΦΠΑ.Σύμφωνα με το άρθρο 395 παράγραφος 2 της οδηγίας για τον ΦΠΑ, η Επιτροπή ενημέρωσε τα άλλα κράτη μέλη, με επιστολή της 14ης Δεκεμβρίου 2009, σχετικά με το αίτημα της Δημοκρατίας της Πολωνίας. Με επιστολή της 17ης Δεκεμβρίου 2009, η Επιτροπή κοινοποίησε στη Δημοκρατία της Πολωνίας ότι διέθετε όλες τις απαραίτητες πληροφορίες για την εξέταση του αιτήματος, όπως εξηγείται κατωτέρω.Η συντριπτική πλειοψηφία των επιχειρήσεων, ήτοι άνω του 95%, στην Δημοκρατία της Πολωνίας ταξινομούνται ως πολύ μικρές επιχειρήσεις, πολλές από τις οποίες είναι οικογενειακές επιχειρήσεις, και συνεπώς, τα αυτοκίνητα που κατέχουν ή μισθώνουν οι εν λόγω επιχειρήσεις συχνά χρησιμοποιούνται ταυτόχρονα για επαγγελματική και ιδιωτική χρήση, ενώ οι μεγαλύτερες επιχειρήσεις αμείβουν συχνά το προσωπικό τους με μη οικονομικά οφέλη, όπως εταιρικά αυτοκίνητα, τα οποία μπορούν επίσης να χρησιμοποιηθούν ταυτόχρονα για επαγγελματικούς και ιδιωτικούς σκοπούς. Εν ολίγοις, η συντριπτική πλειοψηφία των αυτοκινήτων που κατέχουν οι επιχειρήσεις χρησιμοποιούνται ταυτόχρονα για επαγγελματικούς και ιδιωτικούς λόγους. Σήμερα, η επιχείρηση που χρησιμοποιεί αυτοκίνητο για ιδιωτικούς σκοπούς πρέπει να αποδώσει φόρο για την ιδιωτική χρήση βάσει του άρθρου 26 παράγραφος 1 στοιχείο α) της οδηγίας για τον ΦΠΑ.Επειδή ο σχεδιασμός ορισμένων οχημάτων τα καθιστά εξίσου κατάλληλα για επαγγελματική και ιδιωτική χρήση, οι πολωνικές αρχές δηλώνουν ότι είναι δύσκολο να καθορίσουν με κάποιον βαθμό ακριβείας την έκταση στην οποία το υποκείμενο στον φόρο πρόσωπο χρησιμοποιεί τα εν λόγω οχήματα για ιδιωτική χρήση. Αυτό ισχύει όχι μόνο για τα υποκείμενα στο φόρο πρόσωπα αλλά και για τις φορολογικές αρχές, που απαιτείται να ελέγχουν την έκταση της ιδιωτικής χρήσης.Προκειμένου να αντιμετωπιστούν οι εν λόγω δυσκολίες και να απλοποιηθεί η εφαρμογή του συστήματος του ΦΠΑ, η Δημοκρατία της Πολωνίας ζητά να απαλλάξει κατά παρέκκλιση από την φορολόγηση της ιδιωτικής χρήσης ορισμένα οχήματα, αλλά και να περιορίσει την έκπτωση του φόρου εισροών επί της αρχικής αγοράς ή ενοικίασης των εν λόγω οχημάτων σε συντελεστή 60%. Ο εν λόγω συντελεστής υπολογίστηκε από τις πολωνικές αρχές ως το μέσον κλάσμα του χρόνου κατά τον οποίο τα οχήματα των εν λόγω τύπων χρησιμοποιούνται για επαγγελματικούς σκοπούς.Η έκπτωση θα γίνεται μέχρι μέγιστου ποσού 6.000 ζλότυ (PLN). Η τιμή αυτή καθορίστηκε με βάση την αξία ενός τυπικού αυτοκινήτου (55.000 PLN) και αποσκοπεί στην πρόληψη της υπερβολικής έκπτωσης για αυτοκίνητα πολυτελείας, τα οποία είναι πολύ πιθανότερο να χρησιμοποιηθούν για ιδιωτικούς σκοπούς.Τα οχήματα που καλύπτονται από το παρόν μέτρο είναι εκείνα με μέγιστο ωφέλιμο φορτίο άνω των 500 kg και συνολικό μέγιστο βάρος 3,5 τόνους. Εξαιρούνται τα οχήματα που προορίζονται σαφώς για αποκλειστικά επαγγελματική χρήση, ιδίως οχήματα που αγοράζονται προς μεταπώληση ή εκμίσθωση, οχήματα προοριζόμενα για τη μεταφορά εμπορευμάτων, οχήματα ειδικών χρήσεων (π.χ. οχήματα οδικής βοήθειας, φορτωτές και νεκροφόρες), και τέλος οχήματα σχεδιασμένα για τη μεταφορά τουλάχιστον 10 ατόμων συμπεριλαμβανομένου του οδηγού. Σκοπός αυτής της διάκρισης είναι να περιοριστεί η εφαρμογή του μέτρου στα οχήματα εκείνα που μπορούν να χρησιμοποιηθούν ταυτόχρονα για επαγγελματική και ιδιωτική χρήση.Διαβουλεύσεις με τα ενδιαφερόμενα μέρη και εκτίμηση των επιπτώσεωνΔεν υπήρξε ανάγκη προσφυγής σε εξωτερικούς εμπειρογνώμονες.Νομικά στοιχεία της πρότασηςΜε την απόφαση επιτρέπεται στην Πολωνία να θεσπίσει ειδικό μέτρο κατά παρέκκλιση από τα άρθρα 26 και 168 της οδηγίας για τον ΦΠΑ όσον αφορά την έκπτωση του ΦΠΑ που καταβάλλεται επί αγοράς, απόκτησης, εισαγωγής, ενοικίασης ή χρηματοδοτικής μίσθωσης ορισμένων οχημάτων.Η παρούσα απόφαση βασίζεται στο άρθρο 395 της οδηγίας για τον ΦΠΑ.Η παρούσα απόφαση αφορά άδεια χορηγούμενη σε κράτος μέλος κατόπιν αιτήματός του και δεν συνιστά υποχρέωση.Δεδομένου του αυστηρού χρονικού περιορισμού και του πεδίου εφαρμογής, το ειδικό μέτρο φαίνεται αναλογικό προς τον επιδιωκόμενο στόχο.Σύμφωνα με το άρθρο 395 της οδηγίας για τον ΦΠΑ, παρέκκλιση από τους κοινούς κανόνες σε θέματα ΦΠΑ επιτρέπεται μόνο με ομόφωνη απόφαση του Συμβουλίου έπειτα από πρόταση της Επιτροπής. Συνεπώς, η απόφαση του Συμβουλίου είναι το μόνο κατάλληλο μέσο, δεδομένου ότι μπορεί να απευθύνεται σε μεμονωμένο κράτος μέλος.Δημοσιονομικές επιπτώσειςΗ πρόταση δεν έχει αρνητικές επιπτώσεις στον προϋπολογισμό της Ένωσης.Προαιρετικά στοιχείαΗ πρόταση περιλαμβάνει ρήτρα λήξης ισχύος.2010/0161 (NLE)ΠρότασηΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στην Πολωνία να εφαρμόσει ειδικό μέτρο παρέκκλισης από το άρθρο 26 παράγραφος 1 στοιχείο α) και από το άρθρο 168 της οδηγίας 2006/112/ΕΚ, σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθεμένης αξίας[2], και ιδίως το άρθρο 395 παράγραφος 1,την πρόταση της Ευρωπαϊκής Επιτροπής,Εκτιμώντας τα ακόλουθα:1.  Με επιστολή που πρωτοκολλήθηκε στη Γενική Γραμματεία της Επιτροπής, στις 16 Νοεμβρίου 2009, η Πολωνία ζήτησε να της επιτραπεί η θέσπιση ειδικού μέτρου παρέκκλισης από τις διατάξεις της οδηγίας 2006/112/ΕΚ που διέπουν το δικαίωμα έκπτωσης του φόρου επί των εισροών.2.  Η Επιτροπή ενημέρωσε τα άλλα κράτη μέλη, με επιστολή της 14ης Δεκεμβρίου 2009, σχετικά με το αίτημα της Πολωνίας. Με επιστολή της 17ης Δεκεμβρίου 2009, η Επιτροπή γνωστοποίησε στην Πολωνία ότι διέθετε όλες τις απαραίτητες πληροφορίες για την εκτίμηση του αιτήματος.3.  Ορισμένα οχήματα είναι εκ κατασκευής εξίσου κατάλληλα για ιδιωτική και επαγγελματική χρήση. Σήμερα, σε περίπτωση που κάποιο υποκείμενο στον φόρο πρόσωπο σκοπεύει να χρησιμοποιήσει για ιδιωτικούς σκοπούς ένα όχημα για το οποίο έχει τύχει πλήρους ή μερικής έκπτωσης του φόρου εισροής κατά την αγορά, απαιτείται να αποδώσει φόρο για την εν λόγω χρήση. Ωστόσο, ο καθορισμός της ιδιωτικής χρήσης για το υποκείμενο στον φόρο πρόσωπο είναι δύσκολος με κάποιον βαθμό ακριβείας, όπως είναι και η παρακολούθηση από τις φορολογικές αρχές.4.  Συνεπώς, για να απλοποιηθεί η διαδικασία του φόρου προστιθέμενης αξίας (ΦΠΑ), η Πολωνία ζητά παρέκκλιση προκειμένου να περιορίσει το δικαίωμα έκπτωσης κατά την αγορά οχήματος που χρησιμοποιείται για επαγγελματικούς και ιδιωτικούς σκοπούς σε συντελεστή 60% του ΦΠΑ που καταβάλλεται επί της αγοράς, απόκτησης, εισαγωγής, ενοικίασης ή χρηματοδοτικής μίσθωσης ορισμένων οχημάτων. Το υποκείμενο στον φόρο πρόσωπο δεν θα απαιτείται στη συνέχεια να αποδώσει φόρο για την ιδιωτική χρήση του οχήματος.5.  Το ειδικό μέτρο πρέπει να εφαρμόζεται μόνο σε οχήματα με μέγιστο ωφέλιμο φορτίο άνω των 500 kg και μέγιστο βάρος 3,5 τόνων, και για έκπτωση του ΦΠΑ που δεν υπερβαίνει τα 6.000 ζλότυ (PLN). Η μέγιστη τιμή για την έκπτωση του ΦΠΑ αποσκοπεί στην πρόληψη της υπερβολικής έκπτωσης του ΦΠΑ που καταβάλλεται για την αγορά ή ενοικίαση πολυτελών αυτοκινήτων, τα οποία είναι πιθανότερο να χρησιμοποιηθούν για ιδιωτικούς σκοπούς. Τα οχήματα που προορίζονται για ειδικές χρήσεις όπως οχήματα οδικής βοήθειας, νεκροφόρες και φορτωτές καθώς και οχήματα προς μεταπώληση ή εκμίσθωση δεν πρέπει να εμπίπτουν στην παρέκκλιση.6.  Η άδεια πρέπει να ισχύει για περιορισμένη περίοδο και κατά συνέπεια η ισχύς της πρέπει να λήξει στις 31 Δεκεμβρίου 2013. Με βάση την εμπειρία που θα αποκτηθεί μέχρι την εν λόγω ημερομηνία είναι δυνατόν να εκτιμηθεί κατά πόσον η παρέκκλιση συνεχίζει να δικαιολογείται ή όχι.7.  Η παρέκκλιση δεν έχει αρνητικές επιπτώσεις στους ιδίους πόρους της Ένωσης που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από το άρθρο 168 της οδηγίας 2006/112/ΕΚ, η Πολωνία επιτρέπεται να μειώσει σε ποσοστό 60% τον συντελεστή έκπτωσης του ΦΠΑ κατά την αγορά, απόκτηση, εισαγωγή, ενοικίαση ή χρηματοδοτική μίσθωση οχημάτων, έως μέγιστου ποσού 6.000 ζλότυ (PLN).Ο εν λόγω περιορισμός ισχύει μόνο για οχήματα με μέγιστη επιτρεπόμενη καθαρή χωρητικότητα άνω των 500 kg και μέγιστο βάρος 3,5 τόνους.Άρθρο 2Το άρθρο 1 δεν εφαρμόζεται στις ακόλουθες κατηγορίες οχημάτων:8.  οχήματα που αγοράζονται προς μεταπώληση, ενοικίαση ή χρηματοδοτική μίσθωση,9.  οχήματα προοριζόμενα για τη μεταφορά εμπορευμάτων,10.  οχήματα που προορίζονται για συγκεκριμένη λειτουργία,11.  οχήματα σχεδιασμένα για τη μεταφορά τουλάχιστον 10 ατόμων συμπεριλαμβανομένου του οδηγού.Άρθρο 3Κατά παρέκκλιση από το άρθρο 26 παράγραφος 1 στοιχείο α) της οδηγίας 2006/112/ΕΚ, επιτρέπεται στην Πολωνία να μην θεωρεί ως παροχή υπηρεσιών την ιδιωτική χρήση από υποκείμενο σε φόρο πρόσωπο ή το προσωπικό του, ή γενικότερα, για σκοπούς άλλους από εκείνους της επιχείρησής του, τη χρήση οχήματος για το οποίο εφαρμόζεται ο περιορισμός που αναφέρεται στο άρθρο 1 της παρούσας απόφασης.Άρθρο 4Η παρούσα απόφαση λήγει στις 31 Δεκεμβρίου 2013.Άρθρο 5Η παρούσα απόφαση απευθύνεται στη Δημοκρατία της Πολωνίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.[2] ΕΕ L 347 της 11.12.2006, σ. 1.